Carl Bødtker
Store norske leksikon,Samfunn,Medier,TV og radio,TV- og radiopersoner
Carl Bødtker var en norsk ingeniør og kringkastingspioner i den tidlige tiden for radioen i Norge. Han var bror av Johannes Sejersted Bødtker og sønn av generalmajor.
Bakgrunn Bødtker utdannet seg til maskiningeniør, først ved Kristiania tekniske skole og ble ansatt ved Norsk Hydro på Rjukan. Radiopioner Bødtker var fra begynnelsen av 1920-årene en ivrig radioamatør og drivende kraft både i Rjukan radioklubb og i Norsk Radioforbund, som ble stiftet i 1924 og hvor han ble president.Bødtker var sentral i den første rikskringkastingen, der han blant annet ledet Lørdagsbarnetimen og ble kjent som «onkel Bødtker». Andre verdenskrig Under andre verdenskrig var han forvaltningsdirektør i det nazifiserte NRK. Bødtker ble arrestert ved frigjøringen i 1945. Tiltalen mot ham for å ha fremmet NS' og tyskernes interesser ble senere vesentlig modifisert, da det kunne dokumenteres at han hadde arbeidet til NRKs beste. Tiltalen ble omgjort til forelegg på fengsel i den tid han allerede hadde utholdt i varetekt, samt tap av stemmerett i ti år.Da oppgjøret var avsluttet, flyttet Bødtker fra Oslo og lot aldri siden høre fra seg i offentligheten. Les mer i Store norske leksikon NRK Norge under andre verdenskrig Carl Bødtker i Norsk biografisk leksikon